‘‘ড্র এ সং। সিং এ পেন্টিং।’’
এই স্নোগানেই বাজিমাত করতে চায় চেরি ট্রি ও কালচার মঙ্কস।
বিশ্বভারতীর শিক্ষাদর্শকে মাথায় রেখে যৌথ ভাবে নতুন একটি মিউজিক ওয়ার্কশপ করতে চলেছে চেরি ট্রি ও কালচার মঙ্কস।
ওয়ার্কশপটি শুরু হবে অগস্ট মাসের ১৯ তারিখ থেকে। চলবে আগামী ছয় মাস। 
বিজ্ঞানসম্মত উপায়ে অথচ খোলামেলা আশ্রমিক পরিবেশে ৫-১২ বছরের শিশুদের সঙ্গীতের ট্রেনিং দিতেই এই পরিকল্পনা।
কালচার মঙ্কস একটি গ্লোবাল কালেকটিভ। সারা বছর ধরে নানা শহরে ফিলম মেকিং, ভিস্যুয়াল আর্ট, পেন্টিং, মিউজিকের ট্রেনিং করায় এই সংস্থা। এদের সঙ্গেই যুক্ত হচ্ছে কলকাতার চেরি ট্রি সংস্থাটি।

এই বিষয়ে অন্যান্য খবর

বর্ষার কলকাতায় ‘পঞ্চমী’ সুর! ফিরে এল অনুরাধা


এই ওয়ার্কশপটি হবে কালচার মঙ্কস-এর লেক গার্ডেনসের নিজস্ব আস্তানায়। প্রোজেক্টার সহযোগে, যোগ ও অন্যান্য নানা থেরাপির মধ্যে দিয়ে শিশুদের এক নতুন অভিজ্ঞতার পাঠ দিতেই চলেছে এই কর্মশালা।
স্মৃতিপর্ণা সেনগুপ্ত, অভিজিৎ রায়— চেরি ট্রি-র এই দুই প্রধান মুখ। স্মৃতিপর্ণা কেরিয়ার শুরু করেছিলেন সাংবাদিকতার মধ্য দিয়ে। তার পর স্বেচ্ছায় ছেড়ে দিয়ে পারফর্মিং আর্টের জগতে কাজ করতে আসেন। অন্য দিকে, অভিজিৎ প্রথম থেকেই এই জগতেই আছেন। 
ঠিক কী করতে চান এই জুটি? স্মৃতিপর্ণা বললেন, ‘‘এটাকে অল্টারনেটিভ মিউজিক ক্লাস বলা যায়। এখানে প্রতিটি ক্লাসই আসলে এক একটি ওয়ার্কশপ। নকলনবিশি নয়, গাওয়ার প্রকৃত কায়দা শেখানোই এই প্রকল্পের মূল লক্ষ্য।’’